als_Latn dik_Latn bos_Latn
Përvjetori i martirizimit të 290 pasagjerëve të avionit iranian nga sulmi raketor i Amerikës
Sot më 12 Tir 1396 sipas kalendarit iranian që përkon me 3 Korrikun e vitit 2017, është përvjetori i sulmit raketor të luftanijes amerikane "Vinson" ndaj avionit të transportit civil të kompanisë Iranair të Iranit në vitin 1988 i cili ishte nisur nga Bandarabasi në drejtim të Dubait.
Si pasojë e lëshimit të një rakete nga luftanija amerikane "Vinson" në drejtim të avionit të transportit civil të kompanisë iraniair, u martirizuan të gjithë 290 pasagjerët e këtij avioni. Pas rrëzimit të këtij avioni, autoritetet amerikane për të justifikojnë këtë krim të pafalshëm, kanë paraqitur arsyeje kontradiktore dhe kanë bërë përpjekje që këtë veprim armiqësor ta paraqesin vetëm si një gabim të thjeshtë, mirëpo duke marrë parasysh faktin se luftanija "Vinson" ishte e pajisur me sistemet më të sofistikuara radarësh dhe kompjuterike, si dhe faktin e qartë se avioni ishte i transportit civil që fluturonte në linjën e caktuar, është vërtetuar se nuk kishte mundësi që ky veprim të ishte gabim, por ishte një veprim plotësisht armiqësor. Sot familjarët e viktimave të këtij sulmi dhe autoritetet shtetërore duke hedhur lule në ujërat e Gjirit Persik, kujtojnë viktimat e këtij krimi kundër njerëzimi. Ministria e Punëve të Jashtme të Republikës Islamike të Iranit me anë të një deklarate me rastin e përvjetorit të këtij sulmi të forcave detare të Amerikës kundër avionit civil të Iranit, ka deklaruar: "Populli i Iranit, autorët e këtij krimi çnjerëzor i konsideron kriminel të cilët gjoja për mbrojtjen e të drejtave të njeriut, po kryejnë krime kundër njerëzimit në kohën kur ata duhet të dënohen për veprimet e tyre".
als_Latn als_Latn als_Latn